kardosdrur/scandi-wiki huggingface dataset:
Fusel

Fusel (forkortet af fusel(branntwein)) er uren brændevin, der indeholder megen fuselolie; bruges også synonymt med dette.

Fuselolie, en blanding af forskellige alkoholer og alkylsalte, der dannes ved den alkoholiske gæring og forurener den af den gærede mæsk afdestillerede ethanol. Fusel fordamper ikke så let som ethanol, og det benytter man sig af ved destillation, hvorved man får en renere ethanol-blanding, destillationen kan evt. gentages flere gange. Fusels sammensætning er, foruden af den anvendte gærrace og af den temperatur, ved hvilken gæringen foregår, hovedsagelig afhængig af det anvendte råmateriale. Således består fusel af kartoffelmæsk overvejende af amylalkohol (pentanol) og er meget ildelugtende; fusel af kornmæsk består af de samme bestanddele som foregående, men indeholder betydelig mere propanol og har derfor en mindre ubehagelig lugt; fusel af vin er blandet med en del meget fint lugtende alkylsalte, navnlig ønantæter (den blanding af sammensatte ætere, der betinger vinens ejendommelige lugt) osv. I øvrigt indeholder alle disse fusel en mængde forskellige alkoholer og alkylsalte og benyttedes til fremstilling af disse, der igen navnlig tjener til fremstilling af frugtætere. Den af kartoffelfuselolie vundne amylalkohol fandt tidligere anvendelse til fremstilling af spiritusfernis, og fusel af kornbrændevin benyttes meget som tilsætning til kartoffelbrændevin for at give den smag som førstnævnte.

"Det syder af fusel..." 

I slutningen af 1960'erne og i starten af 1970'erne blev hjemmebrygning af øl og vin populært, samt hjemmebrænding og rensning af denatureret sprit med aktivt kul. I 1975 udsendte De Gyldne Løver en LP med titlen Hjemmebrændt, der blandt andet indeholdt sangen "Hjemmebrænderiet", hvori omkvædet indledes med linjen: "Det syder af fusel og bobler af gær".

Ekstern henvisning og kilde 

 9. bind, side 165, professor Karl Meyer

Alkoholer
Vamdrup Østbanegård

Vamdrup Østbanegård – eller Vamdrup Øst – var endestation for Vamdrupbanen (1911-48), der var 29,8 km lang og gik mellem Kolding og Vamdrup. Vamdrupbanen blev ligesom Hejlsmindebanen mellem Kolding og Hejlsminde drevet af privatbaneselskabet Kolding Sydbaner (KS).

Vamdrup DSB-station var ved banens åbning dansk grænsestation mod Tyskland, og Sydbanerne måtte også afgive et lokale til Toldvæsenet på Østbanegården. Sydbanerne var ikke optaget på DSB-stationen, men havde et meget krumt forbindelsesspor til overlevering af godsvogne, og for enden af det havde Sydbanerne deres eget omløbsspor på DSB-stationen.

Stationsbygningen, der var tegnet af arkitekt Robert V. Schmidt, blev revet ned i 1978. Den lå i Sydbanegade, hvor der nu er parkeringsplads og butikker. Stationsarealet var 410 m langt og strakte sig også langs Duevej.

Sporplan 
Vamdrup Østbanegård havde 4 spor:
 Spor 1 var hovedsporet ved perronen og endte ved drejeskiven længst mod vest.
 Spor 2 var et 70 m langt læssespor med omløb. Det havde mod vest et kort stikspor til varehuset og mod øst et 100 m langt stikspor til dyrefold, vejehus og siderampe. Sidstnævnte blev taget op inden nedlæggelsen af banen.
 Spor 3 var et 250 m langt opstillingsspor, der endte ved drejeskiven. Det blev taget op inden nedlæggelsen af banen.
 Spor 4 var et omløbsspor med stikspor til kulgård og remise. Desuden var det udgangspunkt for forbindelsessporet til DSB. Fra forbindelsessporet var der sidespor til en grusgrav.

Eksterne kilder/henvisninger 
 Svend Erik Brodersen: Kolding Sydbaner. KLK april 2009, s. 133-138 
 Signalposten 1989/3, kort over KS og tilstødende baner

Lokaliteter i Kolding Kommune
Nedlagte jernbanestationer i Danmark
Forsvundne bygninger, konstruktioner og anlæg i Danmark
Mohammad Mahfoud

Mohammad Mahfoud (født 1965) er en dansk-syrisk foredragsholder, debattør, kørelærer og formand for Dansk Syrisk Forening.

Han er født i den syriske havneby Latakia og blev student i 1982. I 1984 tog han til Frankrig, hvor han læste fransk og studerede medicin. I 1989 blev han gift med sin kone Vigdis fra Færøerne, og sammen flyttede de til Danmark, hvor de står i spidsen for Dansk Syrisk Forening. Han er dansk statsborger siden 1998 og arbejder i dag som selvstændig kørelærer i København. Tidligere har han arbejdet som konstruktionsarbejder hos entreprenørvirksomheden E. Pihl & Søn, imens han studerede dansk på HF.

I 2017 var han tiltalt for at have snydt med teoriprøver i en stor sag mod en gruppe københavnske kørelærere, men blev frifundet ved Østre Landsret i marts 2018 .

Dansk Syrisk Forening 
Han har i forbindelse med Borgerkrigen i Syrien fremtrådt adskillige gange i medierne, hvor han har udtrykt støtte til Syriens præsident Bashar al-Assad. I oktober 2013 blev han på Nørrebro truet med halshugning af en gruppe islamister, hvoraf en tiltalt efterfølgende blev dræbt i kamp for Islamisk Stat i Syrien, imens en anden blev idømt 30 dages ubetinget fængsel ved Retten på Frederiksberg. I 2014 udtalte Mahfoud til Politiken, at han er utryg ved at færdes på gaden i København pga. islamistiske ekstremister  og til Ritzau, at der er fredeligt i store områder af Syrien, hvorfor at asylansøgere fra Syrien er et stort problem for Danmark.  Han har udtalt, at det er al-Qaeda og terrorister, der står bag kemiske angreb i Syrien  og at Assad er uskyldig og kæmper for at beskytte Syrien.  Som debattør har han været inviteret af bl.a. DR, Politiken, Berlingske og TV 2, bl.a. imod Naser Khader og Sherin Khankan, og som foredragsholder inviteret af bl.a. Enhedslisten, Socialdemokratiet, Det Radikale Venstre, Venstres Ungdom samt diverse foreninger, skoler og gymnasier.

Børn 
Hans ældste datter, bokseren Sarah Mahfoud, vandt sæson 13 af Vild med dans i 2016. Sønnen Allan Mahfoud har som Sarah kontrakt med boksepromotor Mogens Palle.

Fodnoter

Eksterne henvisninger 
 Mohammad Mahfouds personlige side

Personer fra Syrien
Debattører fra Danmark
Sød kartoffel

Sød kartoffel (latin: Ipomoea batatas) eller batat er en rodgrønsag, der tilhører snerlefamilien. Den ligner en kartoffel, men tilhører ikke samme familie.

Søde kartofler er aflange og ofte større end kartofler, med rødrosa eller hvid skræl, og hvidt eller gult frugtkød. Den tilberedes på samme måde som en kartoffel. Søde kartofler har en sødlig smag og har et forholdsvist højt indhold af A-, C- og E-vitaminer. 

Søde kartofler kommer oprindelig fra Sydamerika.

Noter

Eksterne links 

Rodfrugter
Snerle-familien
J.C.E. Walter

Johann Christian Ernst Walter (eller Johan Ernst Christian) (24. april 1799 i Ratzeburg – 28. maj 1860 i Ordrup, Fårevejle Sogn) var en dansk maler, kobberstikker og litograf.

Uddannelse 
Hans forældre var snedkermester Carl Gottlieb Walter og Marie Sophie Magdalene født Engeland. Walter lagde sig efter maleri og kobberstikkerkunst og kom i 1817 til København for at uddanne sig videre. Han fik adgang til Kunstakademiet dette år, men nåede ikke længere end til Gipsskolen. 1827 nævnes han som elev, men havde da ikke besøgt undervisningen siden 1820.

Virke 
I 1820 og 1821 indsendte han en prøvetegning, Hakon Jarl, som ser Gudrun og siden andre; men hverken hans malerier eller hans kobberstik fandt Akademiets bifald, og han huggede sig gennem livet ved hjælp af en lille kgl. understøttelse, ved at male nogle portrætter og kopiere efter mindre billeder i Den Kongelige Malerisamling og endelig i en række år som opsynsmand (fra 1828) ved denne samling. Indtil da havde han været medhjælp på Akademiets Bibliotek 1821-27. Han døde under et ophold hos sine børn i Odsherred den 28. maj 1860.

Han udgav forskellige billedværker, dels prospekter, dels natur­historiske genstande, og modsat hans første værker er Walters illustrationer til de naturhistoriske hefter af høj kunstnerisk og videnskabelig kvalitet. Da Walter kaldte sig portrætmaler, har han sikkert som svogeren Christian Frederik Christensen malet portrætter. 

Walter var gift med Anne Christine Christensen (27. februar 1796 i København - 27. maj 1864 i Ordrup, Fårevejle Sogn), datter af skomagermester Niels Christensen og Christine Lorentzen. 

Han er begravet på Fårevejle Kirkegård.

Værker 
 Prospecter af Söndermarken eller Kiöbenhavn og Omegn, ni kobberstik, en del af eksemplarerne kolorerede, i to hft., udg. 1826.
 Prospecter af Kiöbenhavn og Frederiksberg Have, seks kobberstik, 1826.
 Pragtfugle og Pattedyr. 6 hft. m. 144 tvl., 1828-41.
 Nord. Ornithologi, 48 hft. med 288 tvl., udg. 1828-41.
 Vögeln aus Asien, Afrika usw., 18 hft. med 144 tvl., 1828-41.
 Flora eller Pragtblomster, 51 hft. med 306 tvl., 1835-47.
 Blomster Museum, 11 hft. med 66 tvl., 1838-41.
 Tidsskriftet Varanda med litografier, otte hft., udg. 1844 af Walter.
Litograferede portrætter; kobberstik efter Nicolai Abildgaard; malede kopier efter bl.a. hollandske malere. Han er repræsenteret i Den Kongelige Kobberstiksamling og Øregaard Museum

Kilder 
 

Danskere i 1800-tallet
Malere fra Danmark
Litografer fra Danmark
Kobberstikkere fra Danmark
Illustratorer fra Danmark
Nadesjda Tolokonnikova

Nadesjda Andrejevna Tolokonnikova (; født 7. november 1989), også kendt som "Nadja Tolokno" (), er en russisk kunstner, forfatter og politisk aktivist. Hun er medlem af den anti-putinistiske punk-rock-gruppe Pussy Riot, og har tidligere været politisk aktiv i forbindelse med gadekunstgruppen Vojna ( krig). Den 17. august 2012 blev hun dømt for "hooliganisme motiveret af religiøst had" for en optræden i Frelseren Kristus-katedralen i Moskva, og dømt til to års fængsel. Tolokonnikova er blevet anerkendt som politisk fange af Union of Solidarity with Political Prisoners. Amnesty International kalder hende for samvittighedsfange på grund af "alvoren i svaret fra de russiske myndigheder".

Bøger
Sådan starter man en revolution, oversat af Lars Peder Poulsen-Hansen, Rosinante 2017.

Kildehenvisninger

Eksterne henvisninger 

Kunstnere fra Rusland
Aktivister fra Rusland
Forfattere fra Rusland
Lille Lihme

Lille Lihme (tidligere Vester Lihme) er en lille by i Sydjylland, der ligger nordøst for Randbøldal i Nørup Sogn, Tørrild Herred mellem Vejle og Billund. Byen har sit eget vandværk.

I 1682 talte landsbyen Lihme 10 gårde med i alt 508,6 tdr land dyrket jord skyldsat til 67,54 tdr hartkorn. Matrikelkort fra 1800-tallet viser, at Vester Lihme da bestod af tre gårde. Benævnelsen "Lille Lihme" blev først taget i brug i 1900-tallet (efter 1935). Store og Lille Lihme tilhører samme ejerlav. 

Der er ca. 25 husstande og ca. 70 mennesker bor i byen

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Eksterne henvisninger 
matrikelkort 1886-1935 for Lihme by 

Byer i Vejle Kommune
K.V. de Fine Licht

Kai Vilhelm de Fine Licht (1. februar 1900 i København – 25. maj 1986 sammesteds) var en dansk grafiker, arkitekt og slotsforvalter, far til Kjeld de Fine Licht.

Karriere 
Han var søn af premierløjtnant i Flåden, senere lodsoldermand i Hals Mathias Kjeldsen de Fine Licht og Laura født Kabell. Licht blev uddannet tømrer på Det tekniske Selskabs Skole 1919-23 og arbejdede derefter som arkitekt indtil 1929. Han besøgte USA 1922, Holland og Belgien 1924 og Frankrig 1925. 

Han var kontorfuldmægtig i statens tilsyn med håndværkerundervisningen 1929-35, blev fuldmægtig ved Christiansborg Slotsforvaltning 1935 og var slotsforvalter ved slottet fra 1943 til 1971. Under Besættelsen indgik han i en militærgruppe knyttet til slottet (Region VI (København), O.2: Detachement Slotsholmen). Han var Kommandør af Dannebrogordenen og bar en lang række udenlandske ordener. I 1951 udgav han bogen Fra Absalons Borg til det tredje Christiansborg.

Han var sideløbende grafiker, fik i 1925 udgivet seks blade og udstillede fra 1931 grafiske arbejder på Charlottenborg, på Kunstnerforeningen af 18. novembers og på Grafisk Kunstnersamfunds udstillinger. Han har illustreret H.C. Andersens Reise fra Kjøbenhavn til Rhinen (1955). Han er repræsenteret i Den Kongelige Kobberstiksamling og Nationalmuseum.

Licht anvendte flere forskellige grafiske teknikker, bl.a. stregætsning, blødgrundsradering, mezzotinte og farveradering. Hans motivkreds blev næsten altid hentet i det danske landskab.

Ægteskaber 
Licht blev gift første gang 14. februar 1930 i København med Ella Dorthea Lehm (14. juni 1902 i Horsens - 21. februar 1956 i København), datter af strandkontrollør Niels Richard Bakke Lehm og Marentze født Asmussen. Anden ægtede han 2. juli 1957 i Stavanger Nikola Margarete "Maggi" Corneliussen (28. juni 1911 i Stavanger - 1998), datter af ingeniør S.C. Corneliussen og Anna født Andersen. 

Han er begravet på Garnisons Kirkegård.

Udstillinger 
 Charlottenborg Forårsudstilling 1931, 1933-43, 1945-46, 1952, 1954-61, 1963-65, 1968, 1971-73
 Charlottenborg Efterårsudstilling 1941, 1944, 1959
 Kunstnerforeningen af 18. november, 1941
 Grafisk Kunstnersamfund, Charlottenborg 1931
 Interskandinavisk grafisk Kunst, Charlottenborg 1937
 Malmö Museum 1947

Eksterne henvisninger 
 
 
 
 Kraks Blå Bog 1974

Personer i Kraks Blå Bog (afdøde)
Kommandører af Dannebrog
Danskere i 1900-tallet
Slotsforvaltere fra Danmark
Grafikere fra Danmark
Personer fra København
Arkitekter fra Danmark
Faglitterære forfattere fra Danmark
Tømrere fra Danmark
Illustratorer fra Danmark
Medlemmer af militærgrupper
Frans Lichtenberg

Frans Lichtenberg (5. marts 1926 i København – 6. januar 2014 på Frederiksberg Hospital) var en dansk landsdommer.

Han var søn af civilingeniør Anatol Lichtenberg (død 1969) og hustru Agnete født Henriques (død 1982). Som jøde måtte han flygte til Sverige i oktober 1943 og blev derfor student fra Den danske Skole i Lund 1944. Samme år meldte han sig til Den Danske Brigade, hvor han indgik i 3. bataljon. Efter krigen blev han cand.jur. 1950, fungerende sekretær i Justitsministeriet 1951, udnævnt 1954, konstitueret dommer i Københavns Byret 1964, udnævnt 1965 og slutteligt dommer i Østre Landsret 1973. 1985 gik han på førtidspension. Fra 1965 til 1972 var han formand for Filmrådet og fra 1977 til 1985 formand for repræsentantskabet i Statens Kunstfond .Lichtenberg var ikke dekoreret og må altså have afslået at modtage Dannebrogordenen.

Han blev gift første gang 28. november 1953 (ægteskabet opløst 1972). Han blev gift anden gang 27. april 1974 med socialrådgiver Lene Buhl født Steners (født 31. maj 1934 i Esbjerg). I sit tredje ægteskab var han gift med advokat Merete Cordes.

Kilder 
 
 Kraks Blå Bog 1974 

Personer i Kraks Blå Bog (afdøde)
Personer fra København
Den Danske Brigade
Dommere fra Danmark
Landsdommere fra Danmark
Danskere i 1900-tallet
Jøder fra Danmark
Gustav Holck-Winterfeldt

Gustav Holck-Winterfeldt er navnet på flere personer:

 Gustav Frederik Holck-Winterfeldt (1733-1776) – dansk greve, godsejer og stiftamtmand
 Gustav Holck-Winterfeldt (officer) (1774-1833) – dansk greve, officer og kammerherre, søn af den foregående
 Gustav Holck-Winterfeldt (1802-1885) (1802-1885) – dansk greve, godsejer, hofjægermester og kammerherre (Gustav Christian Holck-Winterfeldt)
 Gustav Holck-Winterfeldt (1846-1909) (1802-1885) – dansk greve, godsejer, hofjægermester og kammerherre, søn af den foregående (Gustav Christian Flemming Holck-Winterfeldt)
Else Støckel

Else Støckel (født 30. oktober 1906, død 27. marts 1987) var en dansk tennisspiller, der vandt en række mesterskaber.
Hun var datter af generalløjtnant Johan Støckel, Hellerup (1867-1959), barnebarn af fotograf Gottlieb Støckel, Bornholm (1839-1889). Else Støckel skiftede via sine tre ægteskaber først efternavn til Hollis, herefter til Prochownik for at slutte som Else Schmith. 

Else Støckel var en dansk tennisspiller (medlem af Hellerup Idrætsklub) og vandt i en enestående lang karriere i alt 39 danske mesterskaber i tennis: 14 i single, 19 i damedouble og seks i mixed double. Titlerne var spredt over perioden 1929-61, selv om den indvandrede og suveræne Hilde Sperling overtrumfede hende i perioden 1933-44 med 51 Danmarksmesterskaber. Else Støckel deltog i damesingle i Wimbledon i 1929, hvor hun blev slået ud i 3. runde, og hun præsterede desuden at være DM-finalist i damesingle med 36 års mellemrum, først i 1926 og senest i 1962.

Referencer

Eksterne henvisninger 

Tennisspillere fra Danmark
Danskere i 1900-tallet
Tennisspillere fra HIK Tennis
Poul Groes

Poul Daylesford Groes Petersen(2. juni 1883 i  Taarbæk - 20. november 1968) var en dansk overretssagfører og tennisspiller; medlem af B.93. Han var klubbens formand 1915-1921 og den første tennisspiller, der indtog formandsposten. 

Groes blev 1901 student fra Østersøgades Latinskole- og Realskole, tog 1907 cand.jur.-eksamen ved Københavns Universitet. Derefter 1908 ansat som ministersekretær og året efter som assistent i Finansministeriet (1909-1916).
Han var fra 1908 fuldmægtig hos flere sagførere, inden han 1917 blev overretssagfører med egen praksis i København. Han var medlem af Hørsholm Sogneråd 1925-29 og 1933-43.

Han havde sideløbende flere bestyrelsesposter: Formand for Grundejerforeningen i Hørsholm Sogn, A/S M. H. Krause, Træ- og Finerhandel og A/S Rungsted Havn og bestyrelsesmedlem i Foreningen af 30. Juni 1865 til Udstyr for trængende Konfirmander, A/S Carl Stenders Kunstforlag, A/S P. Ipsens Enkes Terrakottafabrik, A/S Corn Product Co., Østifternes Brandforsikring, De Spannjerske Legater, A/S Hertz Frøkompagni, A/S Rungsted Bio og for forskellige ejendomsselskaber.

Groes vandt i perioden 1909-1912 tre danske mesterskaber i herredouble med Axel Thayssen.
Han deltager for første og eneste gang i karrieren i Wimbledon i 1910, i single blev han slået ud i anden runde af George Thomas fra England og i herredouble blev han og Leif Rovsing slået und i første runde af Athar-Ali Fyzee og Ali Hassan Fyzee fra Indien.

Kilder 

Poul Daylesford - H. HJORTH-NIELSEN DANSKE SAGFØRERE 1869 - 1919 
 Kraks Blå Bog 1957

Eksterne henvisninger 
 

Tennisspillere fra Danmark
Danskere i 1900-tallet
Advokater fra Danmark
Kommunalpolitikere fra Danmark
Embedsmænd fra Danmark
Personer i Kraks Blå Bog (afdøde)
Erik Larsen (tennisspiller)

Erik Øckenholt Larsen (23. august 1880 i København - ? London) var en dansk tennisspiller medlem af KB.

Erik Larsen vandt i 1905-1908 fire danske mesterskab i tennis.
Han deltager som den første dansker i Wimbledon i 1905.
I 1907 nåede han ved det tyske mesterskaber, "All-Comers finalen", men tabte Otto Froitzheim.
Han deltog ved OL i 1912 i Stockholm og stillede både op i single og mixed double med Sofie Castenschiold.
I 1913 nåede han sit bedste resultat i Wimbledon ved at nå anden runde.
Samme år nåede han finalen i det britiske indendørs mesterskab, British Covered Court Championships, men tabte i fire sæt til Percival Davson.

Kilder

Eksterne henvisninger 
 
 Erik Øckenholt Larsen tennisarchives.com 

Tennisspillere fra Danmark
Danskere i 1900-tallet
Personer fra København
Deltagere for Danmark ved sommer-OL 1912
Tennisspillere fra KB Tennis
Axel Thayssen

Axel Thayssen (22. februar 1885 i Sorø - 31. januar 1952 i Gentofte) var en dansk tennisspiller medlem af B.93.

Axel Thayssen vandt i perioden 1909-1917 det danske mesterskaber i herredouble seks gange  
Han deltog ved OL i 1912 i Stockholm og stillede både op i single og herredouble med Aage Madsen.

Bibliografi
Tennis, René Lacoste, Axel Thayssen, 1928 - 161 sider
Badminton: Praktisk Lærebog, Axel Thayssen, 1932 - 47 sider
Tennis: praktisk lærebog, Axel Thayssen, Povl Branners Forlag, 1944 - 96 sider

Kilder

Eksterne henvisninger 

Tennisspillere fra Danmark
Personer fra Sorø
Danskere i 1900-tallet
Else Dam

Else Dam (2. december 1901 i København-?) var en dansk kontorist og tennisspiller fra B.93.

Else Dam vandt mellem 1925-1935 seks danske mesterskaber: et damesingle, to i damedouble og tre i mixed double.

Kilder 

Tennisspillere fra Danmark
Kvindelige sportsudøvere
Personer fra København
Danskere i 1900-tallet
Valentyn Sylvestrov

Valentyn Vasyljovytj Sylvestrov (, ; født 30. september 1937 i Kyiv, Ukrainske SSR) er en sovjetisk/ukrainsk pianist og komponist.

Sylvestrov studerede klaver og komposition hos bl.a. Borys Ljatosjynskyj (1958-1964). Han komponerer i en postmoderne nyklassisk stil, med inspiration fra bl.a. Gustav Mahler. 

Han har skrevet 9 symfonier, hvoraf den femte er hans mest anerkendte, orkesterværker, sange, kantater, requiem, koncertstykker for mange instrumenter, klaverstykker osv.

Udvalgte værker 

 Symfoni nr. 1 (1963 rev. 1974) - for orkester
 Symfoni nr. 2 (1965) - for fløjte, pauker, klaver og strygeorkester 
 Symfoni nr. 3 Eschatophony (1966) - for orkester
 Symfoni nr. 4 (1976) - for blæsere og strygeorkester
 Symfoni nr. 5 (1980-1982) - for orkester
 Symfoni nr. 6 (1994-1995) - for orkester
 Symfoni nr. 7 (2002-2003) - for orkester
 Symfoni nr. 8 (2012-2013) - for orkester
 Symfoni "Dedikation" (1990-1991) - for violin og orkester 
 Stille musik for strygerkorkester (2002) () - for strygeorkester
 Requiem for Larissa'' (1999) () - for kor og orkester

Kilde 
  Om Valentin Silvestrov på musicweb-international.com

Eksterne henvisninger 
 Om Valentyn Sylvestrov 

Personer fra Kyiv
Komponister fra Sovjetunionen
Pianister fra Sovjetunionen
Komponister fra Ukraine
Sambyn Gonchiksumla

Sambyn Gonchiksumla (18. februar 1915 - 25. februar 1991) var en mongolsk klassisk komponist og dirigent.

Gonchiksumla studerede komposition og direktion på Moskva Musikkonservatorium og hører til Mongoliets fremmeste komponister. Han skrev fem symfonier, orkesterværker, koncerter, operaer, balletmusik etc.

Gonchiksumla var dirigent for Mongolian States Theatre Orchestra og var leder af den mongolske komponistorganisation.

Udvalgte værker  

 Symfoni nr. 1 (1964) - for orkester
 Symfoni nr. 2 (1970) - for orkester
 Symfoni nr. 3 (1982) - for orkester
 Symfoni nr. 4 (1986) - for orkester
 Symfoni nr. 5 (1988) - for orkester

Kilde 
 Om Sambyn Gonchiksumla

 Symphony nr. 2 af Gonchiksumla

Komponister fra Mongoliet
Dirigenter
Buckram

Buckram er et kraftigt, imprægneret bomuldsmateriale som blandt andet bruges til indbinding af bøger der skal tåle hyppig håndtering og slid, for eksempel biblioteksbøger.

Se også
 Biblioteksbind
 Kunstlæder

Eksterne henvisninger
  Se Wiktionarys definition på ordet buckram (en)
 Coutts, Henry Thomas, 1881-1916; Stephen, Geo. A. (George Arthur) 1880-1934 : Manual of library bookbinding practical and historical (1911) - Online hos Archive.org - Om buckram bl.a. side 56. Reklamen er fra afsnit bagest i bogen side 20.

Vævede tekstiler
Bøger
Bogvæsen og boghåndværk
Ernst Frigast

Ernst Peter Lütken Frigast (13. december 1889 i København – 29. november 1968 i København)  var en dansk groshandler og tennisspiller medlem af AB og B.93.

Ernst Frigast vandt i perioden 1911-1917 det danske mesterskaber i herresingle en gang og i herredouble fire gange. 
Han deltog ved OL i 1912 i Stockholm og stillede både op i single og herredouble med Ove Frederiksen.

Kilder

Eksterne henvisninger 

Tennisspillere fra Danmark
Olympiske tennisspillere fra Danmark 
Personer fra København
Danskere i 1900-tallet
Grosserere fra Danmark
Studenter fra Metropolitanskolen
Martha Pio

Martha Pio gift Thomsen (15. december 1907 i København - 24. december 1992) var en dansk tennisspiller medlem af B.93.

Martha Pio vandt i 1927 det danske mesterskaber i damesingle.

Martha Pios far var nationaløkonomen og kommunalpolitikeren Frantz Pio (1870-1950).

Kilder 
 

Tennisspillere fra Danmark
Personer fra København
Danskere i 1900-tallet
Inger Hammer

Inger Marie Hammer gift Barfod (22. juli 1884 i København - 27. juli 1967 i Tibirke) var en dansk tennisspiller medlem af B.93.

Inger Hammer vandt det danske mesterskaber i damesingle tre år i træk 1912-1914.

Hun blev i 1915 gift med den senere departementschef Aage Barfod (1878-1956).

Kilder 
 
 Inger Marie Barfod (born Hammer) - Barfod Web Site MyHeritage

Tennisspillere fra Danmark
Personer fra København
Danskere i 1900-tallet
Oliver Larsen

Oliver Kirk Larsen (født 12. november 1991) er en dansk fodboldspiller, der spiller i den norske klub SK Vard Haugesund.

Referencer

Eksterne henvisninger 
 
 Oliver Larsen, all-time Superligastatistik på Superstats.dk

Fodboldspillere fra Danmark
Fodboldspillere fra Odense Boldklub
Fodboldspillere fra Hobro IK
Fodboldspillere fra SK Vard Haugesund